אוסקר ריי בולין

אוסקר ריי בולין ג'וניור (באנגלית: Oscar Ray Bolin Junior; 22 בינואר 1962 – 7 בינואר 2016) היה רוצח סדרתי ואנס אמריקאי, אשר רצח שלוש נשים בטמפה, פלורידה, והוצא להורג."Inmate Release Information Detail – Inmate 519220". Florida Department of Corrections. Retrieved November 11, 2020. מקרי הרצח נותרו בלתי מפוענחים במשך קרוב לארבע שנים, עד שבעלה של גרושתו של בולין סיפק למשטרה מידע אשר סיבך אותו והוביל לתפיסתו. גם לאחר תפיסתו, בולין טען לחפותו עד יומו האחרון."Oscar Ray Bolin: Convicted killer of 3 women executed after final appeal denied". The Christian Science Monitor. January 8, 2016.

 ראשית חייו 
בולין נולד ב-22 בינואר 1962, בפורטלנד , אינדיאנה."Suspect has no remorse, some say". Tampa Bay Times. August 3, 1990. רוב חברי משפחתו השתכרו בעיקר כפועלי בניין או כעובדי קרנבל, והיו מפוזרים לאורך מספר מדינות, ביניהן פלורידה, אינדיאנה, קנטקי ואוהיו. אביו של בולין נהג להכותו כילד, ובמקרה אחד לקחה אותו אמו לתחנת האוטובוס של בית הספר כשהוא קשור בצווארו עם רצועה."Florida serial killer Oscar Ray Bolin Jr.'s date with death finally nears". Tampa Bay Times. December 26, 2015.

נטה לפשע מגיל מוקדם והסתבך עם החוק פעמים רבות כנער; ב-1977, כשהיה בן חמש עשרה, נעצר לאחר שנתפס גונב. ב-1982 חטף את חברתו, שריל הפנר, ונסע מסביב לאזור מפרץ טמפה במשך שעות כשהיא ברכבו. נעצר באשמת כליאה לא חוקית, אך שוחרר לאחר שהאישומים בוטלו. השניים התחתנו במחוז הילסבורו ב-1983.

 רציחות 
ב-25 בינואר 1986, נטלי בלנש הולי בת העשרים וחמש, מנהלת סניף מסעדת מזון מהיר בטמפה, סיימה את משמרתה ונעלה את החנות ללילה יחד עם עמית לעבודה. היא עזבה את המקום בערך בשעה 01:30 בלילה והמשיכה לרכבה. היא נדקרה למוות, וגופתה נמצאה כעבור שעות בידי עובר אורח שיצא לריצת בוקר."Death row serial killer swore he didn't murder three women before he was executed by lethal injection". Daily Mirror. February 28, 2016.

כעבור קרוב לשנה ב-5 בנובמבר 1986, סטפני קולינס בת השבע עשרה, תלמידה בבית הספר צ'מברלין, נעלמה לאחר שסיימה את משמרתה בבית המרקחת בו עבדה. חודש לאחר מכן, ב-5 בדצמבר 1986, נמצאה גופתה עטופה כולה במגבות וסדינים. היא נדקרה למוות וגולגולתה נמחצה.

באותו יום בו נמצאה גופתה של קולינס, טרי לין מת'יוס בת העשרים ושש, עובדת בנק, נעלמה. רכבה אותר נטוש ליד סניף דואר כשהמנוע עדיין עובד, וגופתה נמצאה לאחר מספר שעות באזור מיוער כשהיא עטופה בסדין לבן. גרונה נחתך וראשה הוכה בעזרת חפץ כבד."Oscar Ray Bolin Jr. executed after four-hour delay for final appeal". Tampa Bay Times. January 8, 2016.

 חקירה 
כעבור שנה נעצר בולין באוהיו בגין חטיפה ואונס של אישה צעירה. ב-1987, בולין ושני גברים נוספים חטפו ואנסו מלצרית בת עשרים בטולידו שבאוהיו. לאחר האונס ניסה בולין לירות בה בניסיון לרצוח אותה, אך האקדח נתקע, ולכן שחרר אותה בסמוך לכביש מהיר בפנסילבניה. הוא נתפס במהרה ולאחר משפטו נידון לתקופת מאסר של 22 עד 75 שנים."Oscar Ray Bolin: Serial killer convicted of three murders executed after Supreme Court declines to intervene". The Independent. January 7, 2016.

ב-1989 התגרשה הפנר מבולין והתחתנה שנית. היא סיפרה לבעלה החדש על הרציחות שבולין התוודה עליהן בפניה, והוא התקשר למשטרה לדווח על כך. עדים נוספים החלו להופיע כדי להעיד נגד בולין, ביניהם אחיו החורג ובן דודו."Carnival worker convicted of killing 3 women executed in Florida". NY Daily News. January 8, 2016.

הפנר העידה שהיא הייתה בחברתו של בולין לפני שהוא חטף את הולי וכי לאחר מכן עזרה לו להיפטר מכמה ראיות. אחיו החורג של בולין העיד כי ראה אותו מכה את מת'יוס ומנסה להטביע אותה עם צינור גינה. בן דודו סיפר למשטרה כי הוא ובולין חטפו אישה בת שלושים, דבורה דיאן סטואו, מחוץ למכולת בגרינוויל, טקסס, ב-1987. הוא העיד שבולין אנס אותה ולאחר מכן חנק אותה למוות.

בולין נמצא אשם בגין רצחה של הולי ונידון למוות ביולי 1991. לאחר מכן נידון למוות שוב בשל הרצח של קולינס, ופעם נוספת עבור הרצח של מת'יוס.

 הוצאה להורג 
ביום שלפני הוצאתו להורג התראיין בולין לרשת WTVT, וכשנשאל על מותו הקרב, תיאר את תחושותיו כשחרור מעונש ארוך, זאת לאחר שהיה כלוא ב-28 השנים שקדמו לכך."Oscar Ray Bolin pre-execution interview". FOX 13 News - Tampa Bay. January 6, 2016. ארוחתו האחרונה כללה סטייק אנטריקוט, תפוח אדמה אפוי, סלט, לחם שום, פאי מרנג לימון, ומשקה קוקה קולה. הוא סירב לומר מילים אחרונות, והוצא להורג בבית הסוהר פלורידה באמצעות זריקת רעל בשעה 10:16 בערב ה-7 בינואר 2016.

 הערות שוליים 

קטגוריה:רוצחים סדרתיים אמריקאים
קטגוריה:אמריקאים שנולדו ב-1962
קטגוריה:אמריקאים שנפטרו ב-2016